Herakles - Wikipedia

# Herakles

### Diwar Wikipedia, an holloueziadur digor

Herakles (Ἡρακλῆς / Hêraklễs e gregach), a oa mab da Zeus ha da Alkmena , ur vaouez a-douez an dud a oa bet an doue o kousket ganti un nozvezh.

Herakles en-bihan o krougañ un naer, delwenn e Mirdi ar menez Kapitol e Roma
Herakles en-bihan o krougañ un naer, murlivadur e Casa dei Vettii, en Pompei.
Herakles hag e vab Telefos, delwenn roman eus amzer an impalaerien, e mirdi al Louvre

.

Unan eus harozed veur Hellaz kozh eo Herakles. Hervez ar mojennoù e reas beajoù bras ha troioù-kaer, en-dro d'ar Mor Kreizdouarel ha betek toull-dor an Ifernioù.

Daouzek trevell a zo lakaet war e gont, met pell muioc'h a droioù a reas c'hoazh.

## [kemmañ] E anv

Alkides a oa e anv kentañ, met lakaet e voe Herakles gant e dud goude ur pennad, evit klask distanañ konnar an doueez Hera, gwreg Zeus, a oa droug enni outañ.

## [kemmañ] Daouzek trevell Herakles

Displeget int er pennad gouestlet dezho.

## [kemmañ] Marv an haroz

Templ Herakles en Agrigente e Sikilia
Marv Herakles, gant Francisco de Zurbarán

Goude e timezas Herakles gant Deianeira, merc'h da Œnoé. P'edo dirak ar stêr Evenos a oa dinaozet gant ar glaveier e welas ne vije ket diaes dezhañ treuziñ, nemet n'hallfe ket dougen e wreg neuze. Neuze e tegouezhas un den-marc'h anvet Nessos, a ginnigas sikour Deianira da dreizhañ, tra ma vije Herakles o neuial war o lerc'h. Pa zegouezhas Herakles avat e welas edo Nessos o klask mont war-benn e wreg. Neuze e tapas ur saezh a oa bet labezet a bistri Euzhvil Lern, ha gant e wareg en he bannas e chouk Nessos. P'edo Nessos war e dalaroù e lavaras da z-Deianira kemer e roched d'he glebiañ en e wad hag he c'hinnig da Herakles, evel prouenn eus he fealded e-keñver he gwaz.

Diwezhatoc'h e voe roet ar roched gant Deianeira, aon ganti a goll he fried, aet sot gant ar garantez ouzh Iole, merc'h ar roue Euritos. Roet e voe ganti Lichas, hag hennezh da zerc'hel war Herakles ken e wiskas anezhi.

Herakles a oa krog neuze da santout an tan war e groc'hen. Klask a reas diwiskañ, met peg e oa e groc'hen ouzh e gein, ha pa glaske tennañ an eil e tenne egile war un dro. Kompren a reas neuze e oa bet kontammet gwad Nessos gant binim Euzhvil Lern, lazhet e oa bet an den-varc'h gantañ, ha bremañ e oa mab Zeus o vervel gant ar gwad kontammet ivez. Lakaat a reas an tan en ur bern koad hag en em daolas er flammoù e-keit ma 'z eas Deianira d'en em grougañ.

Zeus ne reas mann, pe n'hallas ober mann d'e saveteiñ, nemet kinnig a reas dezhañ ul lec'h en Olimpos e-touesk an doueed arall, tost ouzh e enebourez kozh Hera.

## [kemmañ] Ar merc'hed a garas

## [kemmañ] Ar baotred a garas

Adtapet diwar "http://br.wikipedia.org../../../h/e/r/Herakles.html"

Rummadoù ar bajenn: Kurioù Herakles | Mibien Zeus

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- English
- Bosanski
- Català
- Česky
- Dansk
- Deutsch
- Eesti
- Ελληνικά
- Español
- Esperanto
- Euskara
- Français
- Gaeilge
- Italiano
- 한국어
- Lëtzebuergesch
- Lietuvių
- Magyar
- Nederlands
- 日本語
- ‪Norsk (bokmål)‬
- Polski
- Română
- Русский
- Simple English
- Slovenščina
- Српски / Srpski
- Suomi
- Svenska
- Türkçe
- Українська
- 中文